સરકારી વકીલ વનરાજસિંહ જેબલીયાએ રિમાન્ડ અરજી અંગે રજૂઆત કરતા જણાવ્યું હતું કે, આરોપી સામે આવા જ બે ગુના સુરત અને પાટણમાં નોંધાયેલા છે જેથી આરોપી ગુનો કરવા ટેવાયેલી છે અને તપાસમાં સહકાર આપતી નથી, આરોપીઓએ ખંડણી પેટે 31 માર્ચના રોજ 25 લાખ, 29 માર્ચના રોજ 5 લાખ અને 2 એપ્રિલના રોજ 25 લાખનો ચેક એમ કુલ રૂ. 55 લાખ પડાવી લીધા છે. તે પૈસા ક્યાં છે, આરોપીએ ક્યા પ્રકારનું સ્પ્રે છાંટ્યું હતું કે યુવક બેભાન થઇ ગયો અને સ્પ્રે ક્યાંથી ખરીદ્યું?, આરોપીએ આ રીતે કરોડોની મિલકત ઊભી કરી છે તે મિલકતો ક્યાં છે અને કોના નામે છે?, વીડિયો ક્લિપ તથા સ્પાય કેમેરા પણ ક્યાં છે?, આ કેસમાં અન્ય આરોપીઓ પણ સંડોવાયેલા છે તે ક્યાં છે અને આ રીતે હનીટ્રેપ ગોઠવી કેટલા લોકોને ફસાવ્યા?, જેની વીડિયો ક્લિપ ઉતરી તે છોકરી ક્યાં છે અને તેનું સરનામું શું છે?, આવા વિવિધ ગુનામાં આરોપી સંડોવાયેલી છે તે અંગે તપાસ જરૂરી છે, આરોપી ઘણા સમયથી ભાગેડુ હતી ત્યારે તેને કોને આશ્રય આપ્યો? સહિતના મુદ્દાની તપાસ કરવા દસ દિવસના રિમાન્ડની જરૂર છે.